Document ID: 32007D0083

РЕШЕНИЕ НА КОМИСИЯТА
от 5 февруари 2007 година
за изменение на Решение 2006/415/ЕО относно някои защитни мерки по отношение на високопатогенната инфлуенца по птиците от подтип H5N1 по домашните птици в Обединеното кралство
(нотифицирано под номер C(2007) 404)
(текст от значение за ЕИП)
(2007/83/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 3 от нея,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, прилагани в обмена вътре в Общността с някои живи животни и продукти с оглед изграждането на вътрешния пазар (2), и по-специално член 10, параграф 3 от нея,
като има предвид, че:
(1)
Решение 2006/415/ЕО на Комисията от 14 юни 2006 г. относно някои защитни мерки по отношение на високопатогенната инфлуенца от подтип H5N1 по домашните птици в Общността, и която отменя Решение 2006/135/ЕО (3) въвежда някои защитни мерки, за да се предотврати разпространението на инфлуенцата по птиците в незаразените с болестта части на Общността, посредством движението на птиците, както и на продуктите от тях.
(2)
Обединеното кралство нотифицира избухване на високопатогенна инфлуенца H5N1 по домашните птици на своя територия и предприе съответните мерки в рамките на Решение 2006/415/ЕО, включително създаването на области А и Б съгласно член 4 от това решение.
(3)
Комисията е доволна, че границите на области А и Б, установени от компетентните органи в Обединеното кралство, са на достатъчно разстояние от настоящото местоположение на избухването. Следователно областите А и Б в Обединеното кралство, могат да бъдат потвърдени и продължителността на тази регионализация фиксирана.
(4)
Решение 2006/415/ЕИО следва да бъде съответно изменено.
(5)
Предвидените в настоящото решение мерки следва да бъдат преразгледани на следващата среща на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2006/415/ЕО се изменя съгласно текста на приложението към настоящото решение.
Член 2
Адресати на настоящото решение са държавите-членки.
Съставено в Брюксел на 5 февруари 2007 година.

Labels: 0
3
18
6